དེ་ནས་སྤུན་གྲོགས་དགའ་ཉེ་རྣམས་ནས་མཉམ་རུབ་ཀྱིས་བླ་མ་ཁག་ལ་བསྔོ་རྟེན་འབུལ་རྒྱུའི་དངོས་པོ་གྲ་སྒྲིག་དང་།བསྔོ་གཞུང་དང་།བསྔོ་ཡིག་བཟོ་བྲིས་དགོས་པས་བསྔོ་བརྟེན་འབུལ་ཡུལ་གྱི་བླ་མའི་མཚན་གཞུང་ནི་དུས་དེ་དང་ཉེ་བར་སྐུ་གཤེགས་ཟིན་པའི་རྗེས་འཇུག་གི་ཁྱིམ་ཚང་དག་ལས་བསྔོ་གཞུང་རྙིང་པ་གཡར་ཏེ་དེར་དཔེ་བལྟའི་ཐོག་ནས་རྒྱས་བསྡུས་བློས་དཔྱད་ཀྱིས་གསར་དུ་བཟོ་བྲིས་བྱ་དགོས།དེ་བཞིན་བདུན་ཚིག་སོ་སོར་མཆོད་འབུལ་བྱ་རྒྱུའི་མཆོད་གཞུང་བཅས་དཀར་མེ་བསྔོ་ཞུའི་གོང་ལ་ཚང་མ་གྲ་སྒྲིག་བྱས་ཟིན་པ་བྱ་དགོས་གཤིས།དེ་དག་གི་ལས་ཀའི་ཆེད་དུ་དགའ་ཉེ་ནང་མི་རྣམས་ནས་རོགས་རམ་ཉིན་མཚན་ལྟོས་མེད་གནང་ཡོང་།